Okinavos prefektūra

Okinavos prefektūra (jap. 沖縄県 = Okinawa-ken, okinav. Uchinā) – piečiausia Japonijos prefektūra, įsikūrusi Kiūšiū regione. Prefektūrą sudaro šimtai Riukiu salyno salų, 1000 km ilgio virtine nutįsusių į šiaurės vakarus nuo didžiųjų Japonijos salų: Honšiū, Šikoku ir Kiūšiū. Prefektūros sostinė Naha įsikūrusi pietinėje Okinavos salos, kuri yra didžiausia prefektūroje ir tankiausiai apgyvendinta, dalyje. ginčytinos Senkaku salos taip pat priskiriamos prie Okinavos prefektūros. Istorija Dabartinių gyventojų protėviai į salas atsikėlė XI-XII a. Pradiniu laikotarpiu jie statė labai daug tvirtovių gusuku, kurių dalis yra įtrauktos į pasaulio paveldo sąrašą kaip Gusuku vietovės. Salos, dabar priklausančios Japonijos Okinavos prefektūrai, kadaise priklausė nepriklausomai tautai – Riūkiū karalystei. Gera geografinė padėtis: lengvas susisiekimas su Japonija, Kinija ir kitom pietryčių Azijos šalimis lėmė sėkmingą prekybą, tačiau ilgą laiką Riūkiū karalystė turėjo mokėti duoklę Kinijai. 1609 m. Sacumos klanas, kuris kontroliavo dabartinės Kagošimos prefektūros teritoriją, užgrobė Riūkiū karalystę. Nuo tada Riūkiū karalystė turėjo mokėti duoklę ne tik Kinijai, bet dar ir Sacumai. Sacuma darė didelę įtaką Riūkiū karalystei. Maždaug Meidži restauracijos laikotarpiu Japonija prisijungė buvusią karalystę kaip savo koloniją ir pavadino ją Okinava han. Okinava buvo paskelbta prefektūra tik 1879 m., tuo tarpu 1872 m. visos kitos Japonijos teritorijos buvo paskelbtos prefektūromis. Nuo 1945 m. iki 1972 m. Okinava buvo administruojama JAV. Geografija Pagrindinės salos Okinavos salos yra padalytos į tris archipelagus. Nuo šiaurės rytų iki pietvakarių, tai: Prefektūrai priskiriamos ir negyvenamos Senkaku salos, ginčytinos su Kinija. Klimatas ir gamta Salos, priklausančios prefektūrai gali būti vulkaninės arba koralinės. Koralinės kilmės salose dėl lietaus erozijos čia atsirado daug uolų, kurios labai pagelbėjo Okinavos mūšio metu. Turistus ypatingai traukia plati klintinė Giokusendo ola. Sakoma, kad Okinavos paplūdimiai – gražiausi Japonijoje. Klimatas taip pat labai tinkamas poilsiavimui – didžiąją metų dalį čia laikosi ne žemesnė kaip 20 °C temperatūra. Vyrauja subtropinis klimatas, ir salose yra išlikę nemažai neliestos subtropinių lietaus miškų gamtos su didžiule biologine įvairove. Čia įkurti keli nacionaliniai parkai, tarp kurių yra Jambaru nacionalinis parkas ir Iriomotės-Išigakio nacionalinis parkas. Dvi prefektūrai priklausančios vietovės, Šiaurinė Okinava ir Iriomotė įtrauktos į pasaulio paveldo paminklų sąrašą. Okinavos gyventojai pasižymi ilgaamžiškumu. Čia šimtamečių gyvena daugiau nei bet kur kitur Japonijoje, o vidutinė gyvenimo trukmė yra pati didžiausia pasaulyje: vyrai čia gyvena vidutiniškai 90 metų, moterys – net 93 metus. Teigiama, kad taip yra dėl to, jog Okinavos gyventojai daugiausiai minta žuvimi ir daržovėmis. Administracija Okinavos prefektūra yra viena iš kelių Japoonijos prefektūrų, kuriose išlikę subprefektūros. Labiausiai į pietus nutolę salynai administruojami kaip Mijakodžimos subprefektūra (priskiriami Mijakodžimos miestas ir Mijako apskritis) ir Jaejamos subprefektūra (priskiriami Išigakio miestas ir Jaejamos apskritis). Miestai Okinavos prefektūroje yra 11 miestų: Miesteliai ir kaimai Miesteliai ir kaimai pagal apskritį. Miestų, miestelių ir kaimų susijungimai Nuo 2002 m. balandžio 1 d. 2002 m. balandžio 1 d. Gušikavos ir Nakadzoto kaimai, buvę Šimadžirio apskrityje, buvo sujungti į vieną naują miestelį – Kumedžimą. 2005 m. balandžio 1 d. Gušikavos ir Išikavos miestai ir Kacureno bei Jonaširo miesteliai buvo sujungti į naują Urumos miestą. 2005 m. spalio 1 d. Hiraros miestas, Irabu, Gusukubės, Šimodžio miesteliai bei Ueno kaimas buvo sujungti į vieną naują Mijakodžimos miestą. 2006 m. sausio 1 d. įvykdyti du sujungimai: Šimadžirio apskrityje buvę Kočidos miestelis ir Gušikamio kaimas buvo sujungti į vieną naują Jaesės miestelį. Šimadžirio apskrityje buvę Sašikio miestelis ir Tamagusuku, Čineno bei Odzato kaimai buvo sujungti į naują Nandžio miestą. Kultūra Karatė Okinava – karatė kovos menų gimtinė. Keletas stilių atsirado būtent čia. Tai Shotokan, Shorin-Ryu, Wado Ryu, Uechi Ryu, Goju Ryu, Isshin-Ryu, Shito-Ryu, Moto bu Ryu, Shorinji Ryu ir Shuri-Ryu. Sportas Okinavos prefektūroje esti šios sporto komandos. Futbolo: F.C. Ryūkyū (Naha) Beisbolo: Softbank Hawks Yokohama BayStars Chunichi Dragons Yakult Swallows Transportas Oro uostai Prefektūroje yra net 13 oro uostų: Autostrados Pagrindiniai greitkeliai Okinavos prefektūroje – Okinavos autostrada. Taip pat svarbūs greitkeliai – Nahos oro uosto greitkelis ir 58, 329, 330, 331, 332, 390, 449, 505, 506 ir 507 plentai. Geležinkeliai Okinavos vienbėgis geležinkelis – vienintelis geležinkelis prefektūroje. Traukinys pakankamai negreitas – jo didžiausias greitis 65 km/h. Uostai Okinavos prefektūra turi daug uostų. Pagrindiniai šeši yra įsikūrę Nahoje, Untene, Kinvane, Nakagusukavane, Hirare ir Išigakyje. Taip pat skaitykite Riūkiū salų istorija Riūkiū karalystė Okinavų kalba Nuorodos Okinavos prefektūros oficiali svetainė Archyvuota kopija 2018-03-12 iš Wayback Machine projekto. mahae plus – Okinavos kelionių informacija Archyvuota kopija 2007-09-28 iš Wayback Machine projekto. Naujienos Okinava 1988–1991 Google žemėlapiai Okinavos nuotraukos[neveikianti nuoroda] Okinavos stebuklai Riūkiū kultūros archyvai Okinavos šimtamečių studijos Istorija, kultūra, naujienos, knygos, istoriniai dokumentai, nuorodos Archyvuota kopija 2007-06-08 iš Wayback Machine projekto. Okinawa Geocaching Archyvuota kopija 2007-02-28 iš Wayback Machine projekto. Okinavos prefektūros memorialinis Taikos muziejus Archyvuota kopija 2019-12-21 iš Wayback Machine projekto. [1] Archyvuota kopija 2007-07-12 iš Wayback Machine projekto.